Արմեն Գևորգյանը «Տոյոտա Երևան» ընկերության 30 տոկոսի բաժնետեր է եղել: Երբ Ռոբերտ Քոչարյանի նախագահության տարիներին ստեղծվում էր ընկերությունը, Գևորգյանը այն ձևակերպել է հոր անունով: Սերժ Սարգսյանի նախագահության շրջանում թերևս հնարավորինս քիչ հարկ վճարելու համար ընկերությունը տեղափոխել է օֆշորային Պանամա, որտեղ 30-տոկոսանոց մասնաբաժինը գրանցել է ազգականի անունով: Երբ բացահայտվեց Պանամայի օֆշորային պատմությունը, այդ թվում և՝ ԴԱՀԿ նախկին ղեկավար Միհրան Պողոսյանի բազմամիլիարդանոց կարողությունը, կազմակերպությունը վերադարձել է Հայաստան, և Արմեն Գևորգյանը իր մասնաբաժինը գրանցել է մորաքրոջ անունով: Ավելի ուշ որոշել է ընդհանրապես ազատվել այդ ակտիվից՝ ամենայն հավանականությամբ, այն փոխանցելով Սամվել Մայրապետյանին: